नवगीत की चर्चा साहित्य जगत में प्रायः होती रहती है। नवगीतों पर केन्द्रित काव्यपाठ भी हिन्दी प्रेमी सुनकर आनन्दित होते हैं। नवगीत कैसा हो? नवगीत का शिल्प कैसा हो? कथ्य कैसा हो? नवगीत का बिम्ब और प्रतीक विधान, नवगीत में लोकजीवन की झलक आदि ज्वलन्त विषयों पर नवगीतकारों द्वारा चर्चा करने के उद्देश्य से अभिव्यक्ति जालघर की ओर से दो दिवसीय आयोजन दिनांक २६ एवं २७ नवंबर २०११ को गोमती नगर लखनऊ स्थित "अभिव्यक्ति विश्वम्" के सभाकक्ष में किया गया।